รองอธิบดีกรมควบคุมโรค คุมเข้มตรวจเชื้อโควิด-19 ในชุมชนคลองเตยและบางเขน ระบุยังไม่พบผู้ตืดเชื้อ
รองอธิบดีกรมควบคุมโรค คุมเข้มตรวจเชื้อโควิด-19 ในชุมชนคลองเตยและบางเขน ระบุยังไม่พบผู้ตืดเชื้อ นายแพทย์ปรีชา เปรมปรี รองอธิบดีกรมควบคุมโรค เปิดเผยว่า กระทรวงสาธารณสุขได้วางมาตรการการบริหารจัดการควบคุมโรคโควิด-19 ในเขตกรุงเทพมหานคร เพื่อรองรับมาตการผ่อนปรนและควบคุมการระบาดให้ลดลง ได้แก่ การค้นหาเชิงรุกในกลุ่มเป้าหมาย เช่น กลุ่มให้บริการสาธารณะ ทั้งขนส่งสาธารณะ แท๊กซี่ กลุ่มบุคลากรทางการแพทย์และกลุ่มผู้ต้องขัง ส่วนรวมถึงกลุ่มเปราะบางและกลุ่มที่เข้าถึงยาก เช่น กลุ่มชุมชนแออัดและกลุ่มแรงงานต่างด้าว ซึ่งกระทรวงฯ ได้บูรณาการกับทุกภาคส่วนที่เกี่ยวข้องเข้าไปทำการตรวจสอบในเชิงรุกเพื่อให้เข้าถึงการป้องกันไม่ให้เกิดแพร่ระบาดของโรคโควิด-19 ในระยะต่อไป ล่าสุด ได้เข้าไปตรวจเขื้อในชุมชนคลองเตยและชุมชนบางเขน ทั้งนี้จากการตรวจสอบไม่พบผู้ป่วยติดเชื้อโควิด-19 ซึ่งแสดงให้เห็นว่ายังไม่พบการกระบาดในชุมชนแต่จะมีการตรวจสอบอย่างใกล้ชิดต่อไป ส่วนกลุ่มที่อาจจะแพร่เชื้อใน กทม. คือ กลุ่มที่เดินทางมาจากต่างประเทศและกลุ่มที่ย้ายมาจากพื้นที่เสี่ยง ภูเก็ต และสามจังหวัดชายแดนใต้ ทั้งนี้จะมีการติดตามและตรวจเช็คอย่างใกล้ชิด ทั้งนี้ หากไทยยังควบคุมน่านฟ้าและจำกัดเฉพาะคนไทยที่กลับกลับเข้ามาในประเทศ เชื่อว่าจะจำกัดการนำเขื้อเข้ามาในประเทศไทยได้ลดน้อยลง ขณะเดียวกันการตรวจคัดกรองที่เจ้มข้นมีจะช่วยการควบคุมการแพร่ระบาดได้ ส่วนมาตรการทางสังคม ทั้งสวมหน้ากาก ล้างมือ และเว้นระยะห่างทางสังคม จะทำให้โอกาสการแพร่ระบาดของเชื้อลดลง